సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
స్టాక్ మార్కెట్లకు మరిన్ని నష్టాలు.. కారణాలివే!
వారాంతానికి చేరుకుంటున్న దశలో స్టాక్ మార్కెట్లు మరింత నష్టాల్లోకి జారుకున్నాయి. కేంద్ర ప్రభుత్వం తీసుకున్న నిర్ణయం మార్కెట్లపై ప్రతికూల ప్రభావం చూయించింది.
Samayam Telugu | Updated:
Sep 27, 2018, 04:25PM IST
స్టాక్‌ మార్కెట్లు వరసగా నాలుగో రోజూ నష్టాల బాటలోనే ముగిశాయి. వారాంతానికి చేరుకుంటున్న దశలో బేర్‌మన్నాయి. సెన్సెక్స్‌ 218 పాయింట్లు కోల్పోయి 36,324 వద్ద స్థిరపడగా.. నిఫ్టీ 76 పాయింట్ల నష్టంతో 10,977 వద్ద ముగిసింది. దాదాపు అన్ని సెక్టార్లు నష్టపోవడంతో దలాల్ స్ట్రీట్ నిరాశజనకంగా మారింది. ముఖ్యంగా పీఎస్‌యూ బ్యాంకింగ్‌ షేర్లు భారీ నష్టాలను చవిచూడటం గమనార్హం. అయితే.. ఐటీ, ఫార్మా మాత్రం పర్వాలేదనిపించడం కాస్త ఊరట.
విదేశాల నుంచి దిగుమతి చేసుకునే వస్తువులపై కస్టమ్స్‌ డ్యూటీ పెంచుతూ కేంద్ర ప్రభుత్వం తీసుకున్న నిర్ణయం మార్కెట్ సూచీలపై ప్రభావం చూపింది. ఏసీ, రిఫ్రిజిరేటర్లు తదితర 19 వస్తువులపై ప్రస్తుతం ఉన్న 10 శాతం సుంకాన్ని 20 శాతానికి పెంచిన విషయం తెలిసిందే. ఈ నిర్ణయం స్టాక్ మార్కెట్లపై ప్రతికూల ప్రభావం చూపింది.